
3 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 271 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Εξουσιοδότηση υπογραφής «με εντολή ΣΤ' Γενι¬ 
κού Διευθυντή Προσωπικού, Διοικητικής Οργά¬ 
νωσης και Οικονομικής Διαχείρισης». 

2 Ανάθεση αρμοδιοτήτων των άρθρων 24, 26, 66 
και 69Γ του ν. 4270/2014 επί των δαπανών που 
διενεργούνται από τις Περιφερειακές Υπηρεσί¬ 
ες της Ανεξάρτητης Αρχής Δημοσίων Εσόδων 
(Α.Α.Δ.Ε.) στις Δημοσιονομικές Υπηρεσίες Επο- 
πτείας και Ελέγχου (Δ.Υ.Ε.Ε.) του Γενικού Λογιστη¬ 
ρίου του Κράτους. 

3 Ορισμός Τύπου αποδεικτικού είσπραξης. 


ΑΠΟΦΑΣΕΙΣ 

Αριθμ. 4875 _ (1) 

Εξουσιοδότηση υπογραφής «με εντολή ΣΤ' Γενι¬ 
κού Διευθυντή Προσωπικού, Διοικητικής Οργά¬ 
νωσης και Οικονομικής Διαχείρισης». 

Η ΣΤ' ΓΕΝΙΚΗ ΔΙΕΥΘΥΝΤΡΙΑ ΠΡΟΣΩΠΙΚΟΥ, 
ΔΙΟΙΚΗΤΙΚΗΣ ΟΡΓΑΝΩΣΗΣ ΚΑΙ ΟΙΚΟΝΟΜΙΚΗΣ 
ΔΙΑΧΕΙΡΙΣΗΣ ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ 

Έχοντας υπόψη: 

1 .Τις διατάξεις του άρθρου 24 παρ. 2 του ν. 4270/2014 
«Αρχές Δημοσιονομικής διαχείρισης και εποπτείας (εν¬ 
σωμάτωση της οδηγίας 2011 /85/ΕΕ) - Δημόσιο Λογιστικό 
και άλλες διατάξεις (Α’ 143), όπως τροποποιήθηκε με 
το άρθρο 58 παρ. 1 του ν. 4438/2016 «Εναρμόνιση της 
νομοθεσίας με την Οδηγία 2014/17/ΕΕ του Ευρωπαϊκού 
Κοινοβουλίου και του Συμβουλίου της 4ης Φεβρουάριου 
2014 σχετικά με τις συμβάσεις πίστωσης για καταναλω¬ 
τές για ακίνητα που προορίζονται για κατοικία και την 
τροποποίηση των Οδηγιών 2008/48/ΕΚ και 2013/36/ΕΕ 
και του Κανονισμού (ΕΕ) αριθμ. 1093/2010, και άλλες 
διατάξεις αρμοδιότητας του Υπουργείου Οικονομικών» 
(Α' 220). 


2. Τις διατάξεις των άρθρων 66 και 69Γ παρ. 2 του 
ν.4270/2014 «Αρχές Δημοσιονομικής διαχείρισης και 
εποπτείας (ενσωμάτωση της οδηγίας 2011/85/ΕΕ) - 
Δημόσιο Λογιστικό και άλλες διατάξεις (Α ' 143), όπως 
τροποποιηθείς ισχύει. 

3. Τις διατάξεις του ν. 4337/2015 «Μέτρα για την εφαρ¬ 
μογή της συμφωνίας δημοσιονομικών στόχων και διαρ¬ 
θρωτικών μεταρρυθμίσεων» (Α' 129), 

4. Τις διατάξεις του Οργανισμού του Υπουργείου Εξω¬ 
τερικών, όπως αυτός κυρώθηκε με το άρθρο πρώτο του 
ν. 3566/2007 «Κύρωση ως Κώδικα του "Οργανισμού του 
Υπουργείου Εξωτερικών"» (Α' 117), όπως τροποποιηθείς 
ισχύει. 

5. Τις διατάξεις του άρθρου 9 του ν. 4148/2013 «Σύστα¬ 
ση Γραφείου Ελληνικής Προεδρίας και άλλες διατάξεις» 
(Α' 99), με το οποίο τροποποιήθηκε η παράγραφος 12α 
του άρθρου 49 του ν. 3943/2011 «Καταπολέμηση της 
φοροδιαφυγής, στελέχωση των ελεγκτικών υπηρεσιών 
και άλλες διατάξεις αρμοδιότητας Υπουργείου Οικονο¬ 
μικών» (Α' 66). 

6. Το ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο "Πρόγραμμα Διαύγεια" και άλλες διατάξεις» 
(Α' 112), ως ισχύει, 

7. Το π.δ. 80/2016 «Ανάληψη υποχρεώσεων από τους 
διατάκτες» (Α' 145). 

8. Το άρθρο 90 του κώδικα νομοθεσίας για την Κυβέρ¬ 
νηση και τα Κυβερνητικά όργανα που κυρώθηκε με το 
άρθρο πρώτο του π.δ. 63/2005 (Α' 98). 

9. Το π.δ. 230/1998 «Αρμοδιότητες και διάρθρωση 
της Κεντρικής Υπηρεσίας του Υπουργείου Εξωτερικών» 
(Α' 177), όπως έχει τροποποιηθεί και ισχύει. 

10. Την Π2Α-58769/30.12.2016 κοινή υπουργική 
απόφαση «Αναδιοργάνωση της ΣΤ' Γενικής Διεύθυν¬ 
σης Προσωπικού, Διοικητικής Οργάνωσης και Οικο¬ 
νομικής Διαχείρισης, της ΣΤ4 Διεύθυνσης Οικονομικής 
Διοίκησης και της ΣΤ5 Διεύθυνσης Προμηθειών και 
Λειτουργικών Δαπανών του Υπουργείου Εξωτερικών» 
(Β' 7/9.1.2017). 

Τεύχος Β'271/03.02.2017 


11 .Την Π23ΓΥΓΓ-8646/16.3.2015 απόφαση του Υπουρ¬ 
γού Εξωτερικών «Καθορισμός Αρμοδιοτήτων Υπηρεσι¬ 
ακού Γενικού Γραμματέα και Αναπληρωτή Γενικού Γραμ¬ 
ματέα του Υπουργείου Εξωτερικών» (Β' 379). 

12. Την υπ' αριθ. 2/16570/0026/13.5.2016 κοινή υπουρ¬ 
γική απόφαση «Καθορισμός διαδικασίας και εξειδίκευση 
μεταφερόμενων αρμοδιοτήτων από τις Υπηρεσίες Δη¬ 
μοσιονομικού Ελέγχου/Ειδικό Λογιστήριο στις Οικονο¬ 
μικές Υπηρεσίες των Φορέων της Γενικής Κυβέρνησης» 
(Β' 1381). 

13. Την αριθ. 2/77786/0026/26-9-2016 (ΑΔΑ: 6ΞΓΑΗ- 
ΦΒΑ) εγκύκλιο του Υπουργείου Οικονομικών καθώς και 
την 2/51290/0026/2.6.2016 εγκύκλιο του ΓΛΚ με θέμα 
την παροχή οδηγιών επί της υπό σημείο 12 υπ'αριθ. 
2/16570/0026/13.5.2016 κοινής υπουργικής απόφασης 
(ΑΔΑ: 9637Η-ΩΛΦ). 

14. Την ανάγκη παροχής εξουσιοδότησης υπογρα¬ 
φής προς προϊσταμένους οργανικών μονάδων της ΣΤ4 
Διεύθυνσης Οικονομικής Διοίκησης της ΣΤ' Γενικής Δι¬ 
εύθυνσης Προσωπικού, Διοικ. Οργάνωσης και Οικονο¬ 
μικής Διοίκησης του Υπουργείου Εξωτερικών για την 
απλοποίηση των διαδικασιών και την έγκαιρη και ταχεία 
διεξαγωγή ενεργειών που αφορούν σε οικονομικές αρ¬ 
μοδιότητες όπως αυτές προκύπτουν από την μεταφορά 
στους φορείς Κεντρικής Κυβέρνησης των αρμοδιοτήτων 
ελέγχου, εκκαθάρισης έκδοσης εντολής πληρωμών και 
εξόφλησης των δαπανών των προϋπολογισμών αυτών. 

15. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Εξουσιοδοτούμε τον Διευθυντή της ΣΤ4 Διεύθυν¬ 
σης Οικονομικής Διοίκησης, να υπογράφει «Με εντολή 
ΣΤ' Γενικού Διευθυντή Προσωπικού, Διοικ. Οργάνωσης 
και Οικον. Διαχείρισης» πράξεις, βεβαιώσεις και τίτλους 
πληρωμής για ποσά ύψους μέχρι δυόμιση χιλιάδες ευρώ 
(2.500 €) σε περίπτωση απουσίας ή κωλύματος του ΣΤ' 
Γενικού Διευθυντή Προσωπικού, Διοικ. Οργάνωσης και 
Οικον. Διαχείρισης στο πλαίσιο των αρμοδιοτήτων του 
όπως αυτές καθορίζονται από τη διάταξη της παρ. 12α 
του άρθρου 49 του ν. 3943/2011 (Α'66), όπως προστέ¬ 
θηκε με το άρθρο 9 του ν. 4148/2013 (Α' 99). 

2. Σε περίπτωση απουσίας ή κωλύματος τον Διευθυντή 
της ΣΤ4 Διεύθυνσης Οικονομικής Διοίκησης αναπλη¬ 
ρώνει ο Προϊστάμενος του I Τμήματος Αποδοχών Αν¬ 
θρώπινου Δυναμικού της ΣΤ4 Διεύθυνσης Οικονομικής 
Διοίκησης. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2017 
Η ΣΤ' Γενική Διευθύντρια 
ΚΩΝΣΤΑΝΤΙΝΑ ΚΟΛΙΟΥ 


Αριθμ. Γ.Δ.Ο.Υ. Α.Α.Δ.Ε . 1014408 ΕΞ 2017 (2) 

Ανάθεση αρμοδιοτήτων των άρθρων 24, 26, 66 
και 69Γ του ν. 4270/2014 επί των δαπανών που 
διενεργούνται από τις Περιφερειακές Υπηρεσί¬ 
ες της Ανεξάρτητης Αρχής Δημοσίων Εσόδων 
(Α.Α.Δ.Ε.) στις Δημοσιονομικές Υπηρεσίες Επο- 
πτείας και Ελέγχου (Δ.Υ.Ε.Ε.) του Γενικού Λογιστη¬ 
ρίου του Κράτους. 

ΟΙ ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΚΩΝ - 
ΚΑΙ Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις: 

α) του άρθρου 24, παρ. 3γ του ν. 4270/2014 (Α. 143), 
«Αρχές διαχείρισης και εποπτείας (ενσωμάτωση της Οδη¬ 
γίας 201 1/85/ΕΕ) - δημόσιο λογιστικό και άλλες διατά¬ 
ξεις», όπως αντικαταστάθηκε με το άρθρο ένατο, παρ. 
2 του ν. 4393/2016 (Α. 106) και συμπληρώθηκε με το 
άρθρο 58, παρ. Ιγτου ν. 4438/2016 (Α'220), 

β) των άρθρων 41 παρ. 5 και 90 του Κώδικα, ο οποίος 
κυρώθηκε με το άρθρο πρώτο του π.δ. 63/2005 (Α 98) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα», 

γ) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α’ 116), 

δ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α’ 210), 

ε) του ν. 4389/2016 (Α' 94), Κεφάλαιο Α' - Σύσταση της 
Ανεξάρτητης Αρχής Δημοσίων Εσόδων (Α.Α.Δ.Ε.), 

στ) του π.δ. 111 /2014 «Οργανισμός Υπουργείου Οικο¬ 
νομικών» (Α' 178), 

ζ) της αριθμ. Υ29/08-10-2015 (Β’ 2168) απόφασης του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη», 

2. Την υπ’ αριθμ. πρωτ. Υ5/27-01-2015 απόφαση 
του Πρωθυπουργού «Σύσταση θέσεων Αναπληρωτών 
Υπουργών και Υφυπουργών» (Β’ 204), 

3. Την υπ’ αριθμ. πρωτ. Δ.ΟΡΓ.Α. 1172299 ΕΞ 2016 
(Β' 3852) απόφαση του Γενικού Γραμματέα Δημοσίων 
Εσόδων, που αφορά στη σύσταση, τη δομή, τις αρμο¬ 
διότητες και την ημερομηνία έναρξης λειτουργίας της 
Γενικής Διεύθυνσης Οικονομικών Υπηρεσιών της Ανε¬ 
ξάρτητης Αρχής Δημοσίων Εσόδων (Α. Α.Δ.Ε.), 

4. Την υπ' αριθμ. Δ6Α 1145867 ΕΞ 2013 (ΦΕΚ 2417 Β'/ 
27-9-2013) Υπουργική απόφαση «Μεταβίβαση αρμοδι¬ 
οτήτων στον Γενικό Γραμματέα της Γενικής Γραμματέας 
Δημοσιών Εσόδων του Υπουργείου Οικονομικών», 

5. Την υπ’ αριθμ. 2/95592/0026/08-12-2016 Εγκύκλιο 
της Διεύθυνσης Συντονισμού και Ελέγχου Εφαρμογής 
Δημοσιολογιστικών Διατάξεων (ΑΔΑ: ΩΛ8ΛΗ-ΠΛΡ), 

6. Το γεγονός ότι δεν έχει ολοκληρωθεί η εφαρμογή 
της διαδικασίας ηλεκτρονικής διακίνησης εγγράφων του 
άρθρου 69ΣΤ του ν. 4270/2014 (Α 143), 

7. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 

8. Το υπ' αριθμ. ΓΔΟΥ1866/21-12-2016 έγγραφο της 
Γενικής Διεύθυνσης Οικονομικών Υπηρεσιών (άρθρο 24, 
παρ. 5ε, ν. 4270/2014), 

9. Την υφιστάμενη υπηρεσιακή ανάγκη ορθής εκτέ¬ 
λεσης του προϋπολογισμού της Ανεξάρτητης Αρχής 
Δημοσίων Εσόδων (Α.Α.Δ.Ε.) σε περιφερειακό επίπεδο, 
αποφασίζουμε: 

Άρθρο 1 

Ανάθεση αρμοδιοτήτων 

Αναθέτουμε στις κατά τόπον αρμόδιες Δημοσιονομι¬ 
κές Υπηρεσίες Εποπτείας και Ελέγχου του Γενικού Λο¬ 
γιστηρίου του Κράτους {(ΔΥΕΕ) άρθρο 69Δ, παρ. 1 του 
ν.4270/2014) την άσκηση αρμοδιοτήτων των παραγρά¬ 
φων 4 και 5 του άρθρου 24, καθώς και των άρθρων 26,66 
και 69Γ του ν.4270/2014, για δαπάνες που διενεργούνται 
από τις Περιφερειακές Υπηρεσίες της Ανεξάρτητης Αρ¬ 
χής Δημοσίων Εσόδων (Α. Α.Δ.Ε.) 

Άρθρο 2 

Καθορισμός Αρμοδιοτήτων 

Οι αρμοδιότητες που ανατίθενται κατά το άρθρο 1 της 
παρούσας είναι οι ακόλουθες: 

1. Κατάρτιση του σχεδίου απόφασης ανάληψης υπο¬ 
χρεώσεων, κατόπιν τεκμηριωμένου αιτήματοςτου διατά- 
κτη και καταχώριση των αναλαμβανόμενων δεσμεύσεων 
στα οικεία λογιστικά βιβλία. 

2. Έλεγχος τήρησης των περί ανάληψης υποχρεώσεων 
διατάξεων και παροχή βεβαίωσης επί των σχεδίων των 
σχετικών πράξεων, για την ύπαρξη της απαιτούμενης 
πίστωσης και για τη μη υπέρβαση του οριζόμενου κάθε 
φορά από το αρμόδιο όργανο ποσοστού διάθεσης της 
πίστωσης. 

3. Σύνταξη έκθεσης προς την αρμόδια ΔΥΕΕ για θέμα¬ 
τα της Ανεξάρτητης Αρχής Δημοσίων Εσόδων (Α.Α.Δ.Ε.) 
σύμφωνα με τις διατάξεις της παραγράφου 3δ του άρ¬ 
θρου 66 του ν. 4270/2014 όπως ισχύει και του περί ανά¬ 
ληψης υποχρεώσεων από τους διατάκτες προεδρικού 
διατάγματος (π.δ. 80/2016). 

4. Έλεγχος και εκκαθάριση δαπανών με βάση τα πλήρη 
και νόμιμα δικαιολογητικά αυτών, που τους αποστέλλο- 
νται από τις αρμόδιες περιφερειακές υπηρεσίες. 

5. Έκδοση τίτλου για την πληρωμή των δαπανών, μέσα 
στα καθοριζόμενα κατά μήνα όρια πληρωμών και εντός 
των προβλεπομένων προθεσμιών από το ενωσιακό και 
εθνικό κανονιστικό πλαίσιο. 

6. Σύνταξη έκθεσης επί διαφωνιών με το διατάκτη ως 
προς τη νομιμότητα και κανονικότητα των εκκαθαρι- 
ζόμενων δαπανών και υποβολή της μετά του σχετικού 
φακέλου στη Διεύθυνση Συντονισμού και Ελέγχου Εφαρ¬ 
μογής Δημοσιολογιστικών Διατάξεων με σχετική κοινο¬ 
ποίηση στην αρμόδια Γενική Διεύθυνση Δημοσιονομι¬ 
κών Ελέγχων του Γενικού Λογιστηρίου του Κράτους (Γ.Λ. 
Κράτους), σύμφωνα με τα οριζόμενα στην παράγραφο 1 
του άρθρου 26 του ν. 4270/2014. 


7. Σύνταξη έκθεσης προςτην αρμόδια Υπηρεσία προ- 
κειμένου να κινηθεί η προβλεπόμενη από τις κείμενες 
διατάξεις διαδικασία του επιτόπου ελέγχου. 

8. Αποστολή αναφορών στην αρμόδια ΓΔΟΥ για την 
τήρηση του Μητρώου Δεσμεύσεων. 

9. Τακτοποίηση των χρηματικών ενταλμάτων προπλη¬ 
ρωμής. 

10. Εισήγηση αρμοδίως για καταλογισμό δημόσιου 
υπολόγου, καθώς και λαβόντα αχρεώστητης πληρωμής. 

11. Παροχή απόψεων στα Δικαστήρια κατά λόγο αρ¬ 
μοδιότητας, εκτέλεση δικαστικών αποφάσεων και κοινο¬ 
ποίηση στην αρμόδια ΔΥΕΕ για θέματα της Ανεξάρτητης 
Αρχής Δημοσίων Εσόδων (Α.Α.Δ.Ε.) των δικαστικών απο¬ 
φάσεων αυτών από τις οποίες προκύπτει επιβάρυνση 
στον προϋπολογισμό του φορέα. 

12. Μέριμνα για την αποτροπή συσσώρευσης οφειλών. 

13. Τήρηση των λογιστικών βιβλίων που προβλέπονται 
από τις ισχύουσες διατάξεις. 

14. Καταχώριση των στοιχείων των δικαιούχων δαπα¬ 
νών και τήρηση του Μητρώου αυτών. 

15. Αποκατάσταση πάγιων προκαταβολών. 

16. Παρακολούθηση του βιβλίου υπολόγων και ει¬ 
σήγηση στον ΓΔΟΥ για την έκδοση εντολών προς τους 
οικείους εκκαθαριστές αποδοχών για την επίσχεση των 
αποδοχών δημόσιων υπολόγων που καθυστερούν την 
απόδοση λογαριασμού, καθώς και εισήγηση στον αρ¬ 
μόδιο Επίτροπο του Ελεγκτικού Συνεδρίου για τον κα¬ 
ταλογισμό του υπερήμερου υπολόγου, σύμφωνα με τις 
κείμενες διατάξεις. 

17. Παραγωγή στο Ολοκληρωμένο Πληροφοριακό 
Σύστημα Δημοσιονομικής Πολιτικής (ΟΠΣΔΠ) ηλεκτρο¬ 
νικών εντολών μεταφοράς και πίστωσης λογαριασμού 
προς την Τράπεζα της Ελλάδος για την εξόφληση των 
εκδιδόμενων χρηματικών ενταλμάτων με πίστωση των 
τραπεζικών λογαριασμών των δικαιούχων και την από¬ 
δοση των διενεργούμενων κρατήσεων υπέρ τρίτων σε 
αυτούς. 

18. Μέριμνα για τη διενέργεια συμψηφισμών και από¬ 
δοση στο Δημόσιο και στα οικεία ασφαλιστικά ταμεία 
των οφειλών των δικαιούχων που αναγράφονται στις 
σχετικές βεβαιώσεις φορολογικών και ασφαλιστικών 
οφειλών. 

19. Καταχώριση στοιχείων και τήρηση των Μητρώων 
Κατασχέσεων και Εκχωρήσεων. 

Άρθρο 3 

Περιφερειακές Υπηρεσίες 

Οι αρμοδιότητες, όπως καθορίζονται στο άρθρο 2 της 
παρούσας, ασκούνται για τις δαπάνες του συνόλου των 
Περιφερειακών Υπηρεσιών της Ανεξάρτητης Αρχής Δη¬ 
μοσίων Εσόδων (Α.Α.Δ.Ε.). 

Άρθρο 4 

Έναρξη ισχύος 

Η παρούσα ισχύει από την 1 η.1.2017 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'271/03.02.2017 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2017 

Οι Υπουργοί 

Αναπληρωτής Υπουργός 
Οικονομικών Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ ΓΕΩΡΓΙΟΣ ΧΟΥΛΙΑΡΑΚΗΣ 

Ο Διοικητής της 

Ανεξάρτητης Αρχής Δημοσίων Εσόδων 
ΓΕΩΡΓΙΟΣ ΠΙΤΣΙΛΗΣ 


Αριθμ. Δ.ΕΙΣΠΡ. Δ 1014 885 ΕΞ 201 7 (3) 

Ορισμός Τύπου αποδεικτικού είσπραξης. 

Ο ΔΙΟΙΚΗΤΗΣ ΤΗΣ 

ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1 .Τη διάταξη της παρ. 1 του άρθρου 82 του ν.4270/2014 
(ΦΕΚ143/Α72014), «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις». 

2. Τις διατάξεις των άρθρων 69, 70 και 75 του π.δ. 
16/1989 (ΦΕΚ 6/Α71989), «Κανονισμός λειτουργίας των 
Δημοσίων Οικονομικών Υπηρεσιών (Δ.Ο.Υ.) καιτωνΤο- 
πικών Γραφείων και καθήκοντα υπαλλήλων αυτών». 

3. Τις διατάξεις του π.δ. 111/2014 (ΦΕΚ 178/Α72014), 
«Οργανισμός του Υπουργείου Οικονομικών». 

4. Τις διατάξεις της υπ’ αριθ. 53642/1718/16.05.1984 
(ΦΕΚ 316/Β71984) απόφασης του Υπουργού Οικονομι¬ 
κών, «Καθορισμός του τύπου των αποδεικτικών είσπρα¬ 
ξης τα οποία εκδίδονται από τα Δημόσια Ταμεία», όπως 
ισχύει. 

5. Τις διατάξεις της υπ' αριθ. 1027320/678/0006Β/1998 
(ΦΕΚ 196/Β71998) απόφασης του Υπουργού Οικονομι¬ 
κών, «Τύπος και περιεχόμενο των χρησιμοποιούμενων 
από την Δ.Ο.Υ. Μοσχάτου εντύπων στα υποσυστήματα 
«Έσοδα - Έξοδα» και «Δικαστικών Ενεργειών» του Ολο¬ 
κληρωμένου Πληροφοριακού Συστήματος Φορολογίας 
(Ο.Π.Σ.Φ. ήΤ.Α.Χ.1.5)», όπως ισχύει. 

6. Τη διάταξη τηςπαρ. 5 του άρθρου 14του ν.4389/2016 
(ΦΕΚ 94/Α72016), «Επείγουσες διατάξεις για εφαρμογή 
της συμφωνίας δημοσιονομικών στόχων και διαρθρω¬ 
τικών μεταρρυθμίσεων και άλλες διατάξεις». 

7. Την παρ. 26 του άρθρου 2 της υπ' αριθ. Δ6Α1015213 
ΕΞ 2013 (ΦΕΚ 130 και 372/Β72013) απόφασης του 
Υπουργού Οικονομικών και του Υφυπουργού Οικονο¬ 
μικών, «Μεταβίβαση αρμοδιοτήτων στον Γενικό Γραμ¬ 
ματέα της Γενικής Γραμματείας Δημοσίων Εσόδων του 
Υπουργείου Οικονομικών», όπως συμπληρώθηκε με την 


υπ' αριθ. Δ6Α 1196756 ΕΞ 2013 (ΦΕΚ 3317/Β72013) από¬ 
φαση του Υπουργού και του Υφυπουργού Οικονομικών. 

8. Την επιτακτική ανάγκη χαρακτηρισμού ως χειρό¬ 
γραφα διπλότυπα είσπραξης τύπου - Α' ή/και τύπου - Β', 
ορισμένου αριθμού μηχανογραφικών διπλοτύπων εί¬ 
σπραξης τύπου - Α', τα οποία διαθέτουν οι Δ.Ο.Υ., λόγω 
εξάντλησης των αποθεμάτων των πρώτων για την εί¬ 
σπραξη εσόδων εκτός των καταστημάτων των Δ.Ο.Υ.. 

9. Το γεγονός ότι από τις διατάξεις της παρούσας ουδε- 
μία δαπάνη προκύπτει για τον Κρατικό προϋπολογισμό, 
αποφασίζουμε: 

Τα αποθέματα των Δημοσίων Οικονομικών Υπηρεσιών 
(εφεξής Δ.Ο.Υ.) σε διπλότυπα είσπραξης τύπου - Α' (έντυ¬ 
πο Α8), μπορούν να χρησιμοποιηθούν για την είσπραξη 
εσόδων εκτός των καταστημάτων των Δ.Ο.Υ., ανάλογα 
με τις ανάγκες είσπραξης είτε ως χειρόγραφα διπλότυ¬ 
πα τύπου - Α' είτε ως χειρόγραφα διπλότυπα τύπου - Β', 
μετά από έγκριση της Διεύθυνσης Εισπράξεων, όπου θα 
αναφέρεται η αρίθμηση και η σειρά αυτών. 

Οι Προϊστάμενοι των Δ.Ο.Υ. να μεριμνήσουν ώστε να 
τεθεί η επίσημη (στρογγυλή) σφραγίδα της Υπηρεσίας 
και στα δύο αντίτυπα των χαρακτηρισμένων διπλοτύ¬ 
πων. Στην περίπτωση κατά την οποία χρησιμοποιηθούν 
ως χειρόγραφα διπλότυπα τύπου - Β’ να υπάρξει αντί¬ 
στοιχη μέριμνα ώστε στα μηχανογραφικά διπλότυπα 
τύπου Α’, τα οποία θα χαρακτηριστούν ως χειρόγραφα 
τύπου - Β' και βρίσκονται στην κατοχή τους, να διαγράφει 
η ένδειξη «Α» και να αναγραφεί παραπλεύρως χειρό¬ 
γραφα ή με σφραγίδα η ένδειξη «Β» σε όλα τα αντίτυπα. 

Με έγκριση της Διεύθυνσης Εισπράξεων είναι δυνατή 
η παράδοση από Δ.Ο.Υ. σε Δ.Ο.Υ. των ανωτέρω διπλο¬ 
τύπων για την κάλυψη εκτάκτων αναγκών. Κατά την πα¬ 
ράδοση και παραλαβή συντάσσεται πρωτόκολλο όπου 
αναγράφεται ο αριθμός των διπλοτύπων, η αρίθμηση και 
η σειρά αυτών, ενώ το πρωτόκολλο κοινοποιείται στη 
Διεύθυνση Εισπράξεων και στη Διεύθυνση Παραγωγικής 
Λειτουργίας Συστημάτων, Εκτυπώσεων και Λειτουργικής 
Υποστήριξης, η οποία τηρεί σχετικό αρχείο, ώστε να εί¬ 
ναι σε θέση να γνωρίζει σε ποιες Δ.Ο.Υ. βρίσκονται τα 
συγκεκριμένα διπλότυπα. 

Κατά τα λοιπά και σε ότι αφορά στη διάθεση και παρά¬ 
δοση των εν λόγω διπλοτύπων στους ειδικούς Ταμίες/ 
Υπολόγους, καθώς και στον έλεγχο των εισπράξεων και 
στην κατάθεση αυτών στις Δ.Ο.Υ., ισχύουν όσα προβλέ- 
πονται από τις κείμενες διατάξεις και εγκυκλίους για τα 
διπλότυπα είσπραξης τύπου - Α'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

